cyanic-selkie/wikianc huggingface dataset:
দেশ ও অঞ্চল অনুযায়ী কোভিড-১৯ এর বৈশ্বিক মহামারী
২০১৯ সালের ডিসেম্বর মাসের মাঝামাঝি সময়ে মধ্য চীনের হুপেই প্রদেশের প্রাদেশিক রাজধানী এবং চীনের ৭ম বৃহত্তম নগরী উহান নগরীতে একটি নতুন ধরনের করোনাভাইরাস শনাক্ত হয়। বিশ্ব স্বাস্থ্য সংস্থা যাকে নোভেল করোনাভাইরাস (২০১৯-এনসিওভি) নামকরণ করে। ক্রমেই ভাইরাসটি চীনের বাইরে আরও কয়েকটি দেশে ধরা পরে। এই নিবন্ধে দেশ অনুযায়ী করোনাভাইরাসের প্রাদুর্ভাব তুলে ধরা হয়েছে।
দেশ ও অঞ্চল অনুযায়ী করোনাভাইরাসের প্রাদুর্ভাব ২০১৯-২০
সর্বশেষ হালনাগাদকৃত তথ্য পেতে নিচের তালিকাটি অনুসরণ করুন।
উৎপত্তি (চীন)
২০১৯ সালের ৩১শে ডিসেম্বর তারিখে বিশ্ব স্বাস্থ্য সংস্থাকে প্রথম ভাইরাসটির সংক্রমণের কথা অবহিত করা হয়। তখন পর্যন্ত চীনে প্রায় ১৩০০ ব্যক্তির দেহে ভাইরাসটির উপস্থিতি শনাক্ত করা হয়েছে। ভাইরাসের কারণে ২০২০ সালের ৯ই জানুয়ারি প্রথম ব্যক্তিটি মারা যায়। ২৫শে জানুয়ারি ২০২০ তারিখ পর্যন্ত ভাইরাসটির কারণে চীনে ৪১ জন ব্যক্তি মারা যায়। উহান শহরে ও হুপেই প্রদেশের আরও ১২টি শহরে অন্তর্গামী ও বহির্গামী সমস্ত গণপরিবহন সেবা স্থগিত করা হয়েছে। ৭ মে, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত চীনে করোনা ভাইরাস রোগী শনাক্ত হয়েছে ৮৩,৯৭০ জন, যাদের মধ্যে মারা গেছে ৪,৬৩৭ জন এবং সুস্থ হয়েছেন ৭৮,৯২৯ জন। ৯১
বাংলাদেশ
বাংলাদেশে ৮ মার্চ তিন জন করোনা ভাইরাস রোগী শনাক্ত হয়েছে। এর মধ্যে দু’জন পুরুষ, ১ জন নারী। তিনজনের দু’জন ইতালি ফেরত। তাদের বয়স ২০-৩৫ হবে। এছাড়া আরও দু’জনকে করোনা সন্দেহে কোয়ারেন্টিনে রাখা হয়েছে। ২০জুন ২০২০ পর্যন্ত স্বাস্থ্য অধিদপ্তরের স্বাস্থ্য বুলেটিন অনুযায়ী বাংলাদেশে কোভিড-১৯ পরীক্ষা করা হয়েছে সর্বমোট ৫,৯৯,৫৭৯ জনের; দেশে এখন পর্যন্ত সর্বমোট আক্রান্ত পাওয়া গেছে ১,০৮,৭৭৫ জন। মোট সুস্থ হয়ে বাড়ি চলে গেছেন ৪৩,৯৯৩ জন। মোট মৃত্যু ঘটেছে ১,৪২৫ জনের। স্বাস্থ্য অধিদপ্তরের ২০ জুন-এর তথ্যানুসারে, বাংলাদেশে সুস্থ হওয়ার হার ৪০.৪৪%, মৃত্যুর হার ১.৩১% এবং আইইডিসিআর এর ১০ জুন-এর তথ্যানুসারে সঙ্গনিরোধ (কোয়ারেন্টাইন) ও আইসোলেশনে (রোগ-অন্তরণ) আছে ৫৮.০%। ওয়ার্ল্ডোমিটারের পরিসংখ্যান অনুযায়ী, প্রতি ১০ লাখে কোভিড-১৯ নমুনা পরীক্ষা করা হয়েছে ৩,৫৫৭ জনের। ২০২০ বাংলাদেশে করোনাভাইরাসের বৈশ্বিক মহামারী
ভারত
ভারত সরকার সকল নাগরিকদের ভ্রমণের ব্যাপারে সতর্ক থাকার পরামর্শ দিয়েছে। বিশেষ করে উহানে ভারতের ৫০০ মেডিকেল শিক্ষার্থী রয়েছে। চীন থেকে আগত যাত্রীদের সাতটি বিমানবন্ধরে স্ক্রিনিং করা হচ্ছে। ৩০ জানুয়ারি, কেরলতে প্রথম একজনের শরীরে এ ভাইরাস ধরা পড়ে। তিনি উহান বিশ্বাবদ্যালয় থেকে সম্প্রতি দেশে এসেছেন। ৭ মে, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত ভারতে করোনাভাইরাস আক্রান্ত রোগী শনাক্ত হয়েছে ৫৩,০৪৫ জন, যাদের মধ্যে মারা গেছে ১,৭৮৭ জন এবং সুস্থ হয়েছেন ১৫,৩৩১ জন।
হংকং
৮ জানুয়ারি হংকং-এর স্বাস্থ্য নিরাপত্তা সংস্থা ভাইরাসটির ব্যাপারে নিরাপত্তা কার্যক্রম গ্রহণ শুরু করে। একইসাথে হাসপাতালে ভ্রমণ ও অন্যান্যদের মাস্ক পরিধানের ব্যাপারে নোটিশ জারি করে। বিমানবন্দরে নিরাপত্তা বৃদ্ধি করে এবং ২০২০ সালের প্রথম সপ্তাহে অন্তত ২০ জনকে পরীক্ষা করে প্রায় সবার মধ্যে অন্যান্য ভাইরাস পাওয়া যায়। ২২ জানুয়ারি, ৩৯ বছর বয়সী একজনের প্রথম এই ভাইরাস ধরা পড়ে। এর পূর্বে তিনি উহান ভ্রমণ করেছিলেন। ৫৬ বছর বয়সি আরেক জনের শরীরেও ভাইরাস পাওয়া যায়।
হংকং সরকার ‘লেডি ম্যাকলেহোজ হলিডে ভিলেজ’কে রোধ প্রতিরোধী অঞ্চল হিসেবে ঘোষণা করে। ২৩ জানুয়ারি, আরও ৩ জনের শরীরে ভাইরাস পাওয়া যায় যারা এর পূর্বের দুই জনের সংস্পর্শে এসেছিলেন। হংকং ট্যুরিজম বোর্ড লুনার নববর্ষ কাপ ও চার দিন ব্যাপী পূর্বঘোষিত লুনার ফেস্টিভাল বাতিল করে। ২৪ জানুয়ারি পঞ্চম ব্যক্তির শরীরে ভাইরাস ধরা পড়ে। একইদিন সরকার এটিকে ‘জরুরি অবস্থা’ হিসেবে ঘোষণা করে সর্বোচ্চ সতর্কতা জারি করে। একইসাথে হংকং-এর জনপ্রিয় বিনোদন কেন্দ্রগুলো পরবর্তী নোটিশ না দেওয়া পর্যন্ত বন্ধ ঘোষণা করে।
২৮ জানুয়ারি হংকং ও চীনের মূলভূখণ্ডের মধ্যকার দ্রুত গতির রেল যোগাযোগ বন্ধ করে দেয়। ৩০ জানুয়ারি থেকে ফেরি যোগাযোগও বন্ধ হয়ে যায়। কিছু কিছু সীমান্ত চেক পয়েন্টও বন্ধ করে দেওয়া হয়। এছাড়া, জাদুঘর ও গ্রন্থাগারসহ সকল ধরনের প্রতিষ্ঠান বন্ধ ঘোষণা করে।
জাপান
৩০ বছর বয়সি একজন চীনা নাগরিক উহানে যায় এবং ৩ জানুয়ারি জ্বর ধরা পড়ে এবং ৬ জানুয়ারি জাপান ফিরে আসে। জাপানে ১০ থেকে ১৫ জানুয়ারির মধ্যে চিকিৎসা নেওয়ার সময় ভাইরাস ধরা পড়ে। ২৪ জানুয়ারি দ্বিতীয় একজন চীনা নাগরিকের শরীরে ভাইরাস ধরা পড়ে। তিনিও উহান ভ্রমণ করেছিলেন। ২৫ জানুয়ারি উহান থেকে আসা একজন নারীর শরীরে ভাইরাস ধরা পড়ে।
২০২০ সালের গ্রীষ্মকালীন অলিম্পিক সামনে রেখে জাপান সর্বোচ্চ সতর্কতা অবলম্বন করছে। ২৮ জানুয়ারি, পঞ্চম, ষষ্ঠ ও সপ্তম কেইস ধরা পড়ে। এর মধ্যে একজন বাস চালক রয়েছেন যিনি জানুয়ারির প্রথম দিকে উহান থেকে আগত একদল পর্যটকদের বহন করছিলেন। ৩০ জানুয়ারি আরও ৩ জনের শরীরে এ ভাইরাস ধরা পড়ে। ২৮ এপ্রিল, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত জাপানে করোনাভাইরাস আক্রান্ত রোগী শনাক্ত হয়েছে ১৩,৬১৪ জন, যাদের মধ্যে মারা গেছে ৩৮৫ জন এবং সুস্থ হয়েছেন ১,৮৯৯ জন।
কম্বোডিয়া
২৭ জানুয়ারি কম্বোডিয়ার স্বাস্থ্যমন্ত্রী এক সংবাদ সম্মেলনে একজন ব্যক্তির করোনাভাইরাস আক্রান্তের কথা জানান এবং আরও চারজন চীনা নাগরিকে সহেন্দজনক হওয়ায় চিকিৎসা দেওয়া হচ্ছে।
মাকাও
২২ জানুয়ারি মাকাও-এ ২জনের শরীরে ভাইরাসটি ধরা পড়ে। একজন ৫২ বছর বয়সী নারী ও ৬৬ বছর বয়সি পুরুষ। তারা উভয়েই উহান থেকে এসেছেন। ২৬ জানুয়ারি কর্তৃপক্ষ আরও তিনটি নিশ্চিত কেইসের কথা জানায় যারা সকলেই উহান থেকে এসেছেন। মাকাও সরকার তখন থেকে অস্থায়ীভাবে সকল স্কুল ও কলেজ বন্ধ রেখেছে। একইসাথে সীমান্তে শরীরের তাপমাত্র নির্ণয় করা শুরু করেছে। বছরের এ সময়ে অনুষ্ঠিতব্য সকল ধরনের অনুষ্ঠান বন্ধ রাখার সিদ্ধান্ত নিয়েছে। ২৭ জানুয়ারি র্পূবের একজন রোগীর ১৫ বছর বয়সী ছেলের ভাইরাসটি ধরা পড়ে। ২৮ জানুয়ারি সপ্তম ব্যক্তির শরীরে ভাইরাসটি পাওয়া যায় বলে নিশ্চিত করা হয়।
মালয়েশিয়া
২৪ জানুয়ারি ৮ জন চীনা নাগরিককে ভাইরাস সন্দেহে পর্যবেক্ষণে রাখা হয়। প্রাথমিকভাবে তাদের শরীরে ভাইরাসের অস্তিত্ত্ব ধরা না পড়লেও ২৫ জানুয়ারি তাদের মধ্যে তিনজনের শরীরে ভাইরাস পাওয়া যায়। মালয়েশিয়া কর্তৃপক্ষ সর্বোচ্চ নিরাপত্তা গ্রহণ করেছে বলে জানায়। সাবা প্রদেশ থেকে উহানে সকল ফ্লাইট বাতিল করা হয়। ২৪ জানুয়ারি ২ বছরের এক শিশুকে আক্রান্ত বলে সন্দেহ করা হয়। তার পিতামাতাকে সেনাই আন্তর্জাতিক বিমানবন্দর থেকে পরে পুলিশ গ্রেফতার করে পর্যবেক্ষণে রাখে। ২৬ জানুয়ারি, ভাইরাসের চতুর্থ কেইস ঘোষণা করা হয়। ২৯ জানুয়ারি কর্তৃপক্ষ আরও তিনজনের শরীরে ভাইরাসের ব্যাপারে নিশ্চিত হয়। ২৮ এপ্রিল, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত মালয়েশিয়ায় করোনাভাইরাস আক্রান্ত রোগী শনাক্ত হয়েছে ৫,৮৫১ জন, যাদের মধ্যে মারা গেছে ১০০ জন এবং সুস্থ হয়েছেন ৪,০৩২ জন।
নেপাল
২৪ জানুয়ারি হংকং সেন্টারে একজন নেপালি শিক্ষার্থীর শরীরে ভাইরাস পাওয়া যায়। তিনি উহান থেকে ফিরছিলেন। তার অবস্থার উন্নতি হলে তাকে হাসপাতাল থেকে ছেড়ে দেওয়া হয়। ২৭ জানুয়ারি উহান থেকে আগত একজন মার্কিন নাগরিকের শরীরে ভাইরাস ধরা পরে।
ফিলিপাইন
ফিলিপাইনে ৩০ জানুয়ারি সর্বপ্রথম একজনের শরীরে করোনাভাইরাস ধরা পড়ে। ৩৮ বছর বয়সি চীনা নারী উহানের বাসিন্দা যিনি ২১ জানুয়ারি হংকং থেকে ম্যানিলাতে আসেন। ভাইরাসের প্রাদুর্ভাবের পর থেকে চীন থেকে আগতদের জন্য ‘অন অ্যারাইভাল ভিসা’ দেওয়া বন্ধ রয়েছে। ৩০ জানুয়ারি বেশ কয়েকজনকে হাসপাতালে ভর্তি করা হয়। তার মধ্যে বেশ কয়েকজনকে ছেড়ে দেওয়া হয় এবং এক জন মৃত্যুবরণ করেন। তবে যিনি মত্যুবরণ করেছেন তিনি অন্য রোগে মারা গেছেন বলে জানানো হয়।
সিঙ্গাপুর
২৩ জানুয়ারি সিঙ্গাপুরে প্রথম একজন ব্যক্তির শরীরে ভাইরাস পাওয়া যায়। পরেরদিন আরও দুই জনের শরীরে করোনাভাইরাস ধরা পরে। তারা সকলেই চীনা নাগরিক। ২৫ জানুয়ারি একজন, ২৭ জানুয়ারি একজন এবং ২৮ জানুয়ারি আরও দুই জনের শরীরে ভাইরসা ধরা পড়ে। ২৯ জানুয়ারি স্বাস্থ্য কর্মকর্তারা আরও তিনটি কেইসের কথা বলেন। পরেরদিন আরও তিনটির কথা জানা যায়। ৩০ জানুয়ারি পর্যন্ত ১৩ জনের ভাইরাস শনাক্ত করা হয়। ২৮ এপ্রিল, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত সিঙ্গাপুরে করোনাভাইরাস আক্রান্ত রোগী শনাক্ত হয়েছে ১৪,৯৫১ জন, যাদের মধ্যে মারা গেছে ১৪ জন এবং সুস্থ হয়েছেন ১,১২৮ জন।
দক্ষিণ কোরিয়া
৮ জানুয়ারি একজনকে সন্দেহ করে প্রথমে পরীক্ষা করা হয়। তখন থেকে ৪ জনকে সন্দেহ ও ৩ জনের শরীরে ভাইরাসের সম্পর্কে নিশ্চিত হওয়া যায়। ৩০ জানুয়ারি আরও ২ জনের শরীরে ভাইরাস নিশ্চিত হয়। ২৮ এপ্রিল, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত দক্ষিণ কোরিয়ায় করোনাভাইরাস আক্রান্ত রোগী শনাক্ত হয়েছে ১০,৭৫২ জন, যাদের মধ্যে মারা গেছে ২৪৪ জন এবং সুস্থ হয়েছেন ৮,৮৫৪ জন।
শ্রীলঙ্কা
২৭ জানুয়ারি ৪৩ বছর বয়সি একজন চীনা পর্যটকের শরীরে প্রথম ভাইরাস ধরা পড়ে। এরপূর্বে স্বাস্থ্য মন্ত্রণালয় বন্দরনায়েক বিমানবন্দরে যাত্রীদের স্ক্রিনিং শুরু করে। ৩০ জানুয়ারি পর্যন্ত ১৮ জন সন্দেজনক কেইস রিপোর্ট করা হয়েছে। ২২ জনের সমন্বয়ে একটি বিশেষ কমিটি গঠন করা হয়েছে ভাইরাসটির প্রাদুর্ভাব রোধ করার জন্য।
তাইওয়ান
২১ জানুয়ারি তাইওয়ানে প্রথম এক ব্যক্তির শরীরে ভাইরাস ধরা পড়ে। ২৮ জানুয়ারি পর্যন্ত ৮ জন ব্যক্তিতে নিশ্চিতভাবে শনাক্ত করা হয়েছে। এর মধ্যে ৫০-এ কোঠায় এক ব্যক্তিকে ৩ লক্ষ তাইওয়ানী মুদ্রা জরিমানা করা হয়েছে কারণ তিনি পূর্বে তার লক্ষণ গোপন করেছিলেন এবং সম্ভাব্য ঝুঁকি তৈরি করেছেন বলে।
থাইল্যান্ড
৩ জানুয়ারি থেকে থাইল্যান্ডের বিমানবন্দরে চীন থেকে আগত যাত্রীদের স্ক্রিনিং শুরু করা হয়। ১৩ জানুয়ারি থাইল্যান্ডে প্রথম একজন ব্যক্তির শরীরে ভাইরাসটি ধরা পড়ে। চীনের বাইরে এটিই প্রথম কেইস। ১৭ জানুয়ারি দ্বিতীয় ব্যক্তির শরীরে ভাইরাস ধরা পড়ে যিনি উহান থেকে থাইল্যান্ডে আসেন। ২২ জানুয়ারি থাইল্যান্ডের জনস্বাস্থ্য মন্ত্রণালয় আরও দুটি কেইস নিশ্চিত করে। ২৪ জানুয়ারি পঞ্চম ব্যক্তি আক্রান্ত হন। ২৬ জানুয়ারি পর্যন্ত ৮ জনের শরীরে ভাইরাসের ব্যপারে নিশ্চিত হওয়া যায়। ২৮ জানুয়ারি আরও ৬ জন আক্রান্ত হন।  ২৮ এপ্রিল, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত থাইল্যান্ডে করোনাভাইরাস আক্রান্ত রোগী শনাক্ত হয়েছে ২,৯৩৮ জন, যাদের মধ্যে মারা গেছে ৫৪ জন এবং সুস্থ হয়েছেন ২,৬৫২ জন।
সংযুক্ত আরব আমিরাত
২৩ জানুয়ারি থেকে চীনে আগত যাত্রীরা আবুধাবি বিমানবন্দর এবং দুবাই বিমানবন্দরে স্ক্রিনিং করা হচ্ছে। ২৯ জানুয়ারি চীনা একজন নাগরিকের প্রথম এ ভাইরাস ধরা পড়ে। ২৮ এপ্রিল, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত সংযুক্ত আরব আমিরাতে করোনাভাইরাস আক্রান্ত রোগী শনাক্ত হয়েছে ১১,৩৮০ জন, যাদের মধ্যে মারা গেছে ৮৯ জন এবং সুস্থ হয়েছেন ২,১৮১ জন।
ভিয়েতনাম
ভিয়েতনাম চীনের সাথে তাদের সীমান্ত বন্ধ করে দেওয়ার কথা জানিয়েছে। ২৪ জানুয়ারি তারা উহানের সকল ফ্লাইট বন্ধ করে দেয়। ২২ জানুয়ারি দুইজন আক্রান্তের নিশ্চিত তথ্য পাওয়া যায়। তারা দুই জনেই চীনের নাগরিক। দুই জন আক্রান্তের মধ্যে একজন সুস্থ হয়েছে বলে জানা যায়।
অস্ট্রেলিয়া
২০২০ সালের ২৫ জানুয়ারি সর্বপ্রথম অনুমানিক ৫০ বছর বয়স্ক এক ব্যক্তির শরীরে এ ভাইরাস ধরা পরে। তিনি চীন সাউদার্ন এয়ারলাইন্সের একটি ফ্লাইটে ১৯ জানুয়ারি চীনের কুয়াংচৌ থেকে মেলবোর্নে আসেন। ২৫ জানুয়ারি কর্তৃপক্ষ জানায় যে, আরও তিনজন ব্যক্তি মেলবোর্নের একটি হাসপাতালে এ ভাইরাসে আক্রন্ত হয়ে চিকিৎসা নিচ্ছে।  একইসাথে আরও ছয় জন ব্যক্তিকে পরীক্ষা করে দুই জনের শরীরে সন্দেজনক ভাইরাস পাওয়া যায় এবং বাকী চার জন এ ভাইরাসের সংস্পর্শে এসেছেন বলে ধারণা করা হয়। ২৭ জানুয়ারি আরও পঞ্চম ব্যক্তির শরীেরে এ ভাইরাস ধরা পরে।
অস্ট্রেলিয়ার প্রধান চিকিৎসা কর্মকর্তা জানিয়েছেন, ২৩ জানুয়ারি থেকে উহান থেকে আসা সকল ফ্লাইটের যাত্রীদের স্ক্রিনিং করা হচ্ছে। এছাড়া, যাত্রীদের তথ্য যুক্ত লিফলেট দিয়ে যদি জ্বর হয় বা সন্দেহ করেন সেক্ষেত্রে তাদের সাথে যোগাযোগের কথা বলা হয়েছে। ২৮ এপ্রিল, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত অস্ট্রেলিয়াতে করোনাভাইরাস আক্রান্ত রোগী শনাক্ত হয়েছে ৬,৭২১ জন, যাদের মধ্যে মারা গেছে ৮৮ জন এবং সুস্থ হয়েছেন ৫,৬৩০ জন।
কানাডা
বিশ্বে করোনাভাইরাসের প্রাদুর্ভাব দেখা দেওয়ার পর কানাডার বর্ডার সার্ভিস সীমান্তে সতর্কতা জারি করেছে এবং চীন থেকে আসা যাত্রীদের স্ক্রিনিং করা হচ্ছে। ২৩ জানুয়ারি স্বাস্থ্যমন্ত্রী বলেন, ৫ থেকে ৬ জনকে সহেন্দজনকভাবে চিকিৎসা দেওয়া হচ্ছে। ২৫ জানুয়ারি ৫০ বছর বয়সী এক ব্যক্তির শরীরে প্রথম সন্দেহজনকভাবে এ ভাইরাস ধরা পরার কথা জানানো হয়। পরে জাতীয় মাইক্রোবায়োলজি পরীক্ষাগার পরীক্ষা করে ২৭ জানুয়ারি ভাইরাসের উপস্থিতি নিশ্চিত করে।  একই দিনে ওন্টারিওরে প্রধান স্বাস্থ্য কর্মকর্তা জানান, উক্ত ব্যক্তি স্ত্রীর শরীরেও এ ভাইরাস রয়েছে বলে সন্দেহ করা হচ্ছে। ২৭ জানুয়ারি পর্যন্ত, কর্মকর্তারা এরকম ১৯টি কেস তদন্ত করছেন বলে জানান।  ২৮ এপ্রিল, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত কানাডায় করোনাভাইরাস আক্রান্ত রোগী শনাক্ত হয়েছে ৪৯,৭৫১ জন, যাদের মধ্যে মারা গেছে ২,৮৫১ জন এবং সুস্থ হয়েছেন ১৯,০৪৫ জন।
ফিনল্যান্ড
২৮ জানুয়ারি একজন চীনা নারীর শরীরে সন্দেজনক ভাইরাস পাওয়া যায়। পরেরদিন ভাইরাসটি করোনাভাইরাস হিসেবে শনাক্ত হয়। ২৭ জানুয়ারি ফিনল্যান্ডের পররাষ্ট্র মন্ত্রণালয় ফিনীয় নাগরিকদের চীনে ভ্রমণে সতর্কতা জারি করে।    পরের দিন ফিন এয়ার মার্চ পর্যন্ত চীনের দুটি স্থানে তাদের ফ্লাইট বন্ধ করে দেয়। ২৮ এপ্রিল, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত কানাডায় করোনাভাইরাস আক্রান্ত রোগী শনাক্ত হয়েছে ৪,৭৪০ জন, যাদের মধ্যে মারা গেছে ১৯৯ জন এবং সুস্থ হয়েছেন ২,৮০০ জন।
ফ্রান্স
২৪ জানুয়ারি ইউরোপে সর্বপ্রথম ভাইরাসটি শনাক্ত হয় ফ্রান্সে। দুইজন স্বামী-স্ত্রী প্রথমে আক্রান্ত হন। ২৮ জানুয়ারি আরেকজন চীনা পর্যটকের শরীরে ভাইরাস ধরা পড়ে। ২৯ জানুয়ারি পঞ্চম কেইস নিশ্চিত হয়।   ২৮ এপ্রিল, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত ফ্রান্সে করোনাভাইরাস আক্রান্ত রোগী শনাক্ত হয়েছে ১,৬৬,০৩৬ জন, যাদের মধ্যে মারা গেছে ২৩,৩২৭ জন এবং সুস্থ হয়েছেন ৪৬,৩৯৪ জন।
জার্মানি
২৭ জানুয়ারি প্রথম করোনাভাইরাস সংক্রান্ত একটি কেইস রিপোর্ট করা হয়। পরে ২৮ জানুয়ারি আরও তিনজনের শরীরে করোনাভাইরাস পাওয়া যায়। তারা তিনজনই একই কোম্পানিতে চাকরি করেন। ২৮ এপ্রিল, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত জার্মানিতে করোনা ভাইরাস রোগী শনাক্ত হয়েছে ১৫৯,২৩৯ জন, যাদের মধ্যে মারা গেছে ৬,১৭৭ জন এবং সুস্থ হয়েছেন ১,১৭,৪০০ জন।
মার্কিন যুক্তরাষ্ট্র
২১ জানুয়ারি যুক্তরাষ্ট্রে প্রথম ভাইরাসটি ধরা পড়ে। ২৪ জানুয়ারি দ্বিতীয়, ২৫ জানুয়ারি তৃতীয় ও ২৬ জানুয়ারি চতুর্থ ব্যক্তির শরীরে ভাইরাস শনাক্ত করা হয়। যুক্তরাষ্ট্রের বিভিন্ন বিমানবন্দরে সতর্কতা জারি করা হয়েছে। ২৯ জানুয়ারি পর্যন্ত ১৬৫ জনকে সন্দেজনকভাবে চিকিৎসা দেওয়া হচ্ছে এবং ৫ জনের শরীর ভাইরাসটি শনাক্ত হয়েছে। ৭ মে, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত যুক্তরাষ্ট্রে করোনা ভাইরাস রোগী শনাক্ত হয়েছে ১,২২৮,৬০৯ জন, যাদের মধ্যে মারা গেছে ৭৩,৭৩১ জন এবং সুস্থ হয়েছেন ১৮৯,৯১০ জন।
ইতালি
ইতালিতে সর্বপ্রথম একজনের শরীরে করোনাভাইরাস ধরা পড়ে ৩১ জানুয়ারি, ২০২০। দু'জন চীনা পর্যটক রোমে ঘুরতে এসে অসুস্থ বোধ করায় তাদের পরীক্ষা করা হয় এবং পরীক্ষায় করোনাভাইরাসের উপস্থিতি ধরা পড়ে। এই দু'জন চীনা নাগরিক হচ্ছে ইতালিতে আক্রান্ত শনাক্তের প্রথম কোন ঘটনা। এর এক সপ্তাহ পরে, একজন ইতালীয় নাগরিক চীনের উহান শহর থেকে ইতালি ফিরে হাসপাতালে ভর্তি হয় এবং পরীক্ষায় ইতিবাচক ফলাফল পাওয়া যায় ফলে এটি ইতালিতে আক্রান্ত শনাক্তের তৃতীয় ঘটনা। এখন পর্যন্ত ইউরোপের দেশগুলোর মধ্যে ইতালিই ভাইরাসটিতে সবচেয়ে বেশি ক্ষতিগ্রস্ত হয়েছে বলে ধারণা করা হয়। ৭ মে, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত ইতালিতে করোনা ভাইরাস রোগী শনাক্ত হয়েছে ২১৪,৪৫৭ জন, যাদের মধ্যে মারা গেছে ২৯,৬৮৪ জন এবং সুস্থ হয়েছেন ৯৩,২৪৫ জন।
গায়িব (ইসলাম)
গায়িব হল একটি আরবি শব্দ যা কোন লুকানো বা সুপ্ত ("অদৃশ্য") বিষয়কে বোঝাতে ব্যবহৃত হয়। এটি ইসলামের একটি গুরুত্বপূর্ণ মতাদর্শ,  যা দ্বারা "শুধু স্বর্গদুত, স্বর্গ-নরক  স্বর্গীয় রাজত্বকেই বোঝায় না, বরং ভবিষ্যতের আসন্ন ঘটনাকেও বোঝায়, যা শুধুমাত্র আল্লাহ জানেন"। কুরআনে এটি ৬টি রূপে এবং ৩টি অর্থে ব্যবহৃত হয়েছে। কিন্তু পাশাপাশি সাধারণভাবে প্রচলিত ভাষায় এটি দ্বারা কিছু মানুষের কাছে পরিচিত কিন্তু অপরদের কাছে লুকানো কোন বিষয়কে বোঝাতেও ব্যবহৃত হয়।
অর্থ
আরবিতে আল-গায়েব এমন কোনও কিছুকে বোঝায় যা কোনওভাবে লুকানো থাকে। শব্দটি দুটি শব্দ নিয়ে গঠিত (একটি নির্দিষ্ট নিবন্ধ এবং একটি বিশেষণ), "আল" এবং "গাইব", আক্ষরিক অর্থে "দ্য" এবং "অদেখা" অনুবাদ করে।  এটি রূপক অনুবাদ থেকে "কূপের গভীরতা" থেকে উদ্ভূত একাধিক জটিল অর্থ ধারণ করেছে।  কূপের নীচের অংশটি গভীরতার ফলস্বরূপ দৃশ্যমানভাবে আড়াল হয়ে গেছে, এটির বিষয়বস্তু সাধারণত অনির্ধারিত।  আল-গায়েব তাই অনুপস্থিত, লুকানো বা আড়াল থাকা বিষয়কে বোঝায়  আরবি ভাষার বেশিরভাগ বিশেষণের মতো, আল-গায়েবের একটি ত্রৈমাসিক বা ট্রাইকোনসোনালাল মূল রয়েছে।  এটি তিনটি মূল অক্ষর  يب নিয়ে গঠিত, ইংরেজি ভাষায় যথাক্রমে জি-ওয়াই-বি সমান।
সিরি (পর্ন অভিনেত্রী)
সিরি (জন্ম: ২০ জুন ১৯৮৮) একজন মার্কিন পর্নোগ্রাফিক অভিনেত্রী।
জীবনী
সিরি ডাল নামে ১৯৮৮ সালের জুন মাসে মিনেসোটা রাজ্যের মিনিয়াপলিস শহরে স্ক্যান্ডিনেভীয় বংশোদ্ভূত (ড্যানিশ, সুইডিশ এবং নরওয়েজিয়ান) পরিবারে জন্মগ্রহণ করেন।
তিনি ক্যাশিয়ার হিসাবে কাজ শুরু করেন, যদিও তিনি বিশ্ববিদ্যালয়ে যোগাযোগ এবং স্প্যানিশ পড়তে যান। তিনি ২০১২ সালের ফেব্রুয়ারিতে পর্ন ইন্ডাস্ট্রিতে প্রবেশ করেন, ২৪ বছর বয়সে, রিয়্যালিটি কিংসের জন্য প্রবীণ অভিনেতা ভুডুর সাথে তার প্রথম অভিনয় দৃশ্যের শুটিং করেন।
হুর
হুর (حُـورِيَّـة ,حُورِيّ) حُـور শব্দ উৎপন্ন স্ত্রীলিংগগত বিশেষণ যার অর্থ উজ্জ্বল সাদা-কালো চোখধারী। এরা হলো ঐ নারীগণ যারা ইসলামী পরকালবিদ্যা অনুসারে জান্নাতে ঈমানদারদের সঙ্গী হবেন।
মুসলিম বিশেষজ্ঞরা এ বিষয়ে ভিন্নমত পোষণ করেন যে তারা এ পৃথিবীর ঈমানদার মহিলা হবেন নাকি একটি পৃথক সৃষ্টির কথা উল্লেখ করা হয়েছে; তবে অধিকাংশ'ই পরের মতের পক্ষে।
ব্যুৎপত্তি
ধ্রুপদী আরবীতে হুর (حُور) শব্দটি ʾআহর (أحْوَر) (পুংবাচক) এবং হাউরা (حَوْراء) (স্ত্রীবাচক) উভয় শব্দের বহুবচন যার অর্থ উজ্জ্বল সাদা-কালো চোখধারী ।
হিব্রুতে একই বিশেষণ (হিওয়ার) একই শব্দমূল হ-ও-র বিদ্যমান যার অর্থ "ফ্যাকাশে, সাদা" আর চোখের সাথে সম্পর্কিত শব্দটি হল  (আঈন) ।
কুরআনে বর্ণনা
কুরআন সম্পর্কে তাফসির ও ব্যাখ্যাসমূহে, হুরের নিম্নরূপ বর্ণনা করা হয়েছে:
কওয়াইব শব্দের অর্থ
পামার, রডওয়েল এবং সেল-এর মতো বেশ কয়েকটি অনুবাদক কুরআনে ৭৮:৩৩ নামক কওয়াইব বিশেষ্যকে "ফোলা স্তনের " হিসাবে অনুবাদ করেছেন।  ইবনে কাথির তার তাফসীরে লিখেছেন যে এই শব্দটি "সম্পূর্ণ বিকাশযুক্ত" বা "গোল স্তন" বোঝাতে বোঝানো হয়েছে ... তাদের অর্থ এই ছিল যে এই মেয়েদের স্তন পুরোপুরি গোলাকার হবে এবং কুঁচকে থাকবে না, কারণ তারা হবে  কুমারী। একইভাবে, এডওয়ার্ড উইলিয়াম লেনের প্রামাণিক আরবি-ইংলিশ লেকিক্সন কাইব শব্দের সংজ্ঞা দিয়েছেন" এমন একটি মেয়ে যার স্তন ফুলে যেতে শুরু করেছে, বা বিশিষ্ট হয়ে উঠেছে, বা প্রবীণ হয়ে উঠছে বা ফুলে উঠছে।
তবে এম.এ.এস. আবদেল হালিম এবং অন্যরা উল্লেখ করেছেন যে এখানে বর্ণনাটি নারীদের শারীরিক বৈশিষ্ট্যগুলিকে গুরুত্ব দেওয়ার চেয়ে ধ্রুপদী যুগের যুবতী ব্যবহারকে বোঝায়।
আবদুল্লাহ ইউসুফ আলীর মতো অন্যরা, অনুবাদক কাবকে "সাথী" হিসাবে অনুবাদ করেছেন, মুহাম্মদ আসাদ এই শব্দটিকে রূপক হিসাবে ব্যাখ্যা করেছেন।
হাদিসে বর্ণনা
সহীহ বুখারীতে বর্নিত
মুসলিম ইবনে আল-হাজ্জাজ নিশাপুরি থেকে বর্ণিত হয়েছে,
মুহাম্মাদ ইবনে ঈসা আত-তিরমিজি থেকে বর্ণিত হয়েছে,
ইবনে মাজাহ তাঁর 'সুনানে' বর্ণনা করেন:
জান্নাতে যৌনসঙ্গম
কুরআনে জান্নাতে যৌন মিলনের বিষয়ে খুব বেশি উল্লেখ নেই। তবে হাদীস, তাফসির এবং ইসলামী ভাষ্যগুলিতে বর্ণিত হয়েছে যে, হুরগণ জান্নাতে মুমিন পুরুষদের সাথে সহবাস করবেন।
লিতিসিয়া কাস্তা
লিতিসিয়া মারি লরা কাস্তা (Latitia Casta, Laetitia Marie Laure Casta)) (জন্ম: ১১ মে, ১৯৭৮) একজন ফরাসী মডেল ও অভিনেত্রী।
প্রাথমিক জীবন
লিতিসিয়া কাস্তার জন্ম ফ্রান্সের পোঁ-অদেম ক্যান্টনের ওরে শহরে। লিন ব্লিনের বাড়ি ছিলো নরমান্ডিতে, এবং বাবা দোমিনিক কাস্তার নিবাস ছিলো কর্সে। জ্যঁ বাতিস্ত নামে তার বড় একটি ভাই, ও মারি-অঁ নামে ছোট এক বোন আছে। তিনি তার শৈশব কাটিয়েছেন ফ্রান্সের নরমান্ডি ও নয়জি-লে-গ্রঁ (৯৩ - ফ্রান্স)-এ।
পেশাজীবন
মাত্র ১৫ বছর বয়সে তার মডেলিং জীবনের শুরু। সেসময় তিনি বাবার সাথে কর্সে বাস করতেন, এবং তখন একজন আলোকচিত্র গ্রাহক তাকে আবিষ্কার করেন, এবং তার মাধ্যমেই কাস্তার মডেলিং জীবনে পদার্পণ। তিনি ১০০-এরও বেশি ম্যাগাজিনের প্রচ্ছদে স্থান পেয়েছেন। এর মধ্যে আছে উল্লেখযোগ্য কয়েকটি হচ্ছে ভিক্টোরিয়া’স সিক্রেট, এল, ভোগ ইত্যাদি। এছাড়া তিনি স্পোর্টস ইলাস্ট্রেটেড সুইমস্যুট ইস্যু, রোলিং স্টোন, এবং পিরেল্লি ক্যালেন্ডার-এর হয়েও মডেলিং করেছেন।
ব্যক্তিগত জীবন
২০০১ সালের ১৯ অক্টোবর তিনি শাতিনি নামের একটি কন্যা সন্তানের জন্ম দেন। কন্যার বাবা তার প্রাক্তন প্রেমিকা স্টেফান সেদনাউয়ি। বর্তমানে তিনি ইতালীয় অভিনেতা স্টেফানো অ্যাক্রোসি’র বাদদত্তা। এই যুগলের বর্তমানে দুইটি সন্তান রয়েছে। ২১ সেপ্টেম্বর, ২০০৬-এ জন্ম নেয় ছেলে অর্লান্ডো, এবং মেয়ে অ্যাথেনা’র জন্ম হয় ২০০৯ সালের ২৯ আগস্ট।
খুশবীর কৌর
খুশবীর কৌর (জন্মঃ ৯ জুলাই ১৯৯৩) হলেন একজন ভারতীয় ক্রীড়াবিদ ও ২০ কিলোমিটার রেসওয়াকার। ২০১২ সালে এশিয়ার কলম্বোতে অনুষ্ঠিত এশিয়ান জুনিয়ার অ্যাথলেটিক্স চ্যাম্পিয়ানশীপসে ১০,০০০ মিটার হন্টন প্রতিযোগিতায় ব্রোঞ্জ জিতে তিনি প্রথম খ্যাতির আলোয় আসেন। খুশবীর ২০১৩ সালের ওয়ার্ল্ড চ্যাম্পিয়ানশীপে ২০ কিলোমিটার হাঁটায় অংশগ্রহণ করেছিলেন। সেখানে তিনি ৩৯তম স্থান অধিকার করেন এবং এতে তার সময় লেগেছিল ১ ঘণ্টা ৩৪ মিনিট ২৮ সেকেন্ড। এরপর ২০১৪ সালে জাপানে অনুষ্ঠিত ওয়ার্ল্ড চ্যাম্পিয়ানশীপে সময় নেন ১ ঘণ্টা ৩৩ মিনিট ৩৭ সেকেন্ড এবং তৃতিয় স্থান অধিকার করে নিজের জাতীয় রেকর্ড আরো ভালো করেন।
খুশবীর কৌর অ্যাংলিয়ান মেডেল হান্ট কোম্পানী দ্বারা সমর্থিত।
জীবনী
খুশবীর কৌর রসুলপুর কালান নামে অমৃতসরের একটি ছোট নগরে বসবাস করেন। তিনি ৫ কিমি এবং ১০ কিমি ইভেন্টে জুনিয়র ন্যাশনাল রেকর্ডের অধিকারী। ন্যাশনাল জুনিয়র সার্কিটে বেশ কিছুটা সাফল্য অর্জনের পর তিনি আন্তর্জাতিক সার্কিটেও বেশ ভালোভাবে অংশগ্রহণ করেন- ইয়ুথ এশিয়ান গেমসে দ্বিতীয় এবং জুনিয়র এশিয়ান গেমসে তৃতীয় স্থান অধিকার করে(২০১২)। জাপানে অনুষ্ঠিত সিনিয়র ওয়াকিং এশিয়ান চ্যাম্পিয়ানশিপে খুশবীর পঞ্চম স্থান অধিকার করেছেন।
২০১৪ সালে এশিয়ান গেমস, ইনছন
খুশবীর কৌর প্রথম ভারতীয় মহিলা যিনি এশিয়ান গেমসে ২০ কিমি হন্টন প্রতিযোগিতায় রৌপ্য পদক জয়ী হয়ে একটি নতুন জাতীয় রেকর্ড তৈরী করেছেন। অমৃতসরের এই একুশ বছর বয়সী ক্রীড়াবিদ ম্যারাথন কোর্সে দ্বিতীয় হয়েছেন এবং মাত্র ১ ঘণ্টা ৩৩ মিনিট ৭ সেকেন্ডে হাঁটা শেষ করে জাতীয় রেকর্ড তৈরী করেছেন এবং নিজের ব্যক্তিগত রেকর্ডকেও (১ ঘণ্টা ৩৩ মিনিট ৩৭ সেকেন্ড) উন্নততর করেছেন।
অপভ্রংশ
থাম্ব|এই চিত্রটি ইন্দো-ইউরোপীয় ভাষা থেকে বাঙালি ভাষার উৎপত্তিকে চিত্রিত করে অপভ্রংশ বলতে মধ্য ইন্দো-আর্য ভাষার (তথা প্রাকৃত ও পালি ভাষার) পরবর্তী ঐতিহাসিক ধাপকে বোঝায়।
সংস্কৃত ব্যাকরণবিদ পতঞ্জলির মহাভাষ্য গ্রন্থে সর্বপ্রথম "অপভ্রংশ" শব্দটির উল্লেখ পাওয়া যায়। তিনি সংস্কৃত থেকে উদ্ভূত কিছু অশিষ্ট শব্দকে নির্দেশ করার জন্য শব্দটি ব্যবহার করেছিলেন। পতঞ্জলি যাকে অপভ্রংশ বলতেন, বর্তমানে তাদেরকে পালি ও প্রাকৃত বলা হয়। কোন কোন প্রাচীন বৈয়াকরণ অপভ্রংশকে আলাদা ভাষা হিসেবেও উল্লেখ করেছেন। তবে বর্তমান ভাষা গবেষণায় অপভ্রংশকে প্রাকৃতের শেষ স্তর হিসেবেই গণ্য করা হয়। বর্তমান ভাষাবিদদের মতে সমস্ত প্রাকৃত ভাষারই শেষ স্তরটি হল অপভ্রংশ এবং এই অপভ্রংশগুলি থেকেই সমস্ত নব্য ইন্দো-আর্য ভাষা উদ্ভূত হয়েছিল।
উদাহরণস্বরূপ, পূর্ব ভারতে প্রচলিত মাগধী প্রাকৃত ভাষা থেকে পূর্বী অপভ্রংশ উদ্ভূত হয়েছিল এবং সেই পূর্বী অপভ্রংশ থেকে মগহী, মৈথিলী ও ভোজপুরী---এই তিনটি বিহারী ভাষা এবং বাংলা, অসমীয়া ও ওড়িয়া---এই তিনটি গৌড়ীয় ভাষার উৎপত্তিলাভ ঘটে। অন্যদিকে, পশ্চিমের শৌরসেনী অপভ্রংশ থেকে হিন্দি ও অন্যান্য নব্য ইন্দো-আর্য ভাষার উদ্ভব হয়।
মাগবী অপভ্রংশ শাথী হলো
লেখক ও কবি
অপভ্রংশ সাহিত্যের কিছু কবি ও সাহিত্যিক হলেন:
মহাকবি পুষ্পাদন্ত (১০ম শতাব্দী) হেমাচন্দ্র (১২শ শতাব্দী)
তুরস্ক–বাংলাদেশ সম্পর্ক
প্রাথমিক ইতিহাস
বাংলাদেশের স্বাধীনতার পর ১৯৭৪ সালে লাহোরে অনুষ্ঠিত ওআইসির সম্মেলনে তুরস্ক বাংলাদেশকে স্বীকৃতি দেয়। ১৯৭৬ সালে ঢাকায় তুরস্কের দূতাবাস এবং ১৯৮১ সালে আঙ্কারায় বাংলাদেশের দূতাবাস প্রতিষ্ঠিত হয়।
উচ্চ পর্যায়ে সফর
প্রাক্তন বাংলাদেশি রাষ্ট্রপতি জিয়াউর রহমান বাংলাদেশি সরকারপ্রধানদের মধ্যে সর্বপ্রথম আঙ্কারা সফর করেন। ১৯৮৬ সালে, তৎকালীন তুর্কি প্রধানমন্ত্রী তুরগুত ওজাল বাংলাদেশ সফরে আসেন। তুর্কি রাষ্ট্রপতি সুলায়মান দেমিরেল ১৯৯৭ সালে নেলসন ম্যান্ডেলা এবং ইয়াসির আরাফাতের সঙ্গে বাংলাদেশের স্বাধীনতার ২৫ বছর পূর্তি উদ্‌যাপন অনুষ্ঠানে অংশগ্রহণ করেন। ১৯৯৮ সালে দুই দেশ সম্মিলিতভাবে ডি-৮ প্রতিষ্ঠা করে। তুর্কি প্রধানমন্ত্রী আব্দুল্লাহ গুল ২০১০ সালে আনুষ্ঠানিকভাবে বাংলাদেশ সফর করেন। তুরস্কের প্রধানমন্ত্রী রেজেপ তাইয়িপ এরদোয়ান ২০১০ সালে ঢাকা সফর করেন।  বাংলাদেশের প্রধানমন্ত্রী শেখ হাসিনা আনুষ্ঠানিকভাবে ২০১২ সালে আঙ্কারা সফর করেন।
প্রতিরক্ষা বিষয়ক সম্পর্ক
১৯৮১ সালের ১০ মার্চ ঢাকায় উভয় দেশ সামরিক প্রশিক্ষণ, শিক্ষা ও সেনাবাহিনীর যৌথ সহায়তার বিষয়ে একটি চুক্তি সাক্ষর করে। চুক্তি অনুসারে তুরস্কের বিশেষ নৌবাহিনী বাংলাদেশি নৌবাহিনীর বিশেষ দলকে স্পেশাল ওয়ারফেয়ার ডাইভিং অ্যান্ড স্যালভেজ বিষয়ে প্রশিক্ষণ দেয়। ২০১৩ সালে তুরস্ক অটোকার কোবরা নামক হালকা অস্ত্রসজ্জিত যুদ্ধবাহন বাংলাদেশ সেনাবাহিনীর কাছে সরবরাহ করে। এরপর ২০২১ সালে তুরস্ক বাংলাদেশের কাছে তাদের TRG-300 মিসাইল সিস্টেমের ডেলিভারি সম্পন্ন করে।
সাংস্কৃতিক সম্পর্ক ও ইতিহাস
২০১৩ সালের ৩ মার্চ তুরস্কের ব্লকবাস্টার চলচ্চিত্র ফেতিহ ১৪৫৩ প্রথম তুর্কি চলচ্চিত্র হিসেবে বাংলাদেশের স্টার সিনেপ্লেক্স হলে মুক্তি পায়। ২০১৪ সালে ঢাকার র‍্যাডিসন ব্লু ওয়াটার গার্ডেনে বাংলাদেশ পররাষ্ট্র মন্ত্রণালয় এবং তুর্কি দূতাবাসের উদ্যোগে টার্কিশ ফুড ফেস্টিভালের আয়োজন করা হয়। বাংলাদেশের বেসরকারি টেলিভিশন চ্যানেল দীপ্ত টিভি ২০১৫ সালের ১৮ই নভেম্বর থেকে তুরস্কের মুহতেশেম ইউজিয়েল নামক টিভি ধারাবাহিক প্রথম বাংলা ভাষায় ডাবিং করে সুলতান সুলেমান নামে সপ্তাহে ৬ দিনব্যাপী সাপ্তাহিক সম্প্রচার শুরু করে। বাংলাদেশ এবং তুরস্ক উভয় দেশের সংস্কৃতিতেই গ্রিক এবং পারসিক ঐতিহ্যের প্রভাব রয়েছে। ১২০৩ খ্রিষ্টাব্দে তুর্কি বংশোদ্ভূত বাংলার প্রথম মুসলিম শাসক মোহাম্মদ বখতিয়ার খলজি নদীয়া দখল করে বাংলায় মুসলিম শাসনের গোড়াপত্তন করেন। এছাড়াও তুর্কিগণ বাংলাদেশে দীর্ঘ সময় জুড়ে সুফি প্রভাব বিস্তারের জন্য সুপরিচিত যার ফলশ্রুতিতে পারসিক শাসনের পর তুর্কি শাসকগণ বাংলায় আগমন করেন। এছাড়াও উসমানীয় সম্রাটগণ তৎকালীন বাংলার চট্টগ্রাম জেলাকে সমুদ্রবন্দর হিসেবে ব্যবহার করতেন।
তুরস্ক ও বাংলাদেশ উভয় দেশের সাংস্কৃতিক, সামাজিক এবং রাজনৈতিক ইতিহাসে স্বাধীন ধর্মীয় বিশ্বাস, ইসলামি মূল্যবোধ এবং ধর্মনিরপেক্ষ অসাম্প্রদায়িক চেতনার পারস্পরিক সহাবস্থান রয়েছে, পাশাপাশি রয়েছে এ সম্পর্কিত নানামুখী দ্বন্দ্ব ও বিরোধ। রাজনৈতিক অস্ত্র হিসেবে ব্যবহার করা হলে ইসলাম সামাজিকভাবে সহাবস্থান করতে পারে না এই পূর্ব অভিজ্ঞতার ব্যপারে উক্ত উভয় মুসলিম সংখ্যাগরিষ্ঠ দেশের জনগণের মাঝে বরাবরই বিস্মৃতি ও পুনরাবৃত্তি পরিলক্ষিত হয়। তুরস্কের গাজি পার্কে প্রস্তাবিত উন্নয়ন প্রকল্পের বিরুদ্ধে আন্দোলন তুরস্কের ইসলামপন্থী সরকারের প্রতি তুরস্কের ধর্মনিরপেক্ষ পরিচয়ের অপহরণকারী হিসেবে দোষারোপ করার পথকে প্রভাবিত করে। অপরদিকে বাংলাদেশে যুদ্ধপরাধীদের বিচার অল্প সময়ের মধ্যেই ধর্মনিরপেক্ষতাকে বাংলাদেশের জন্য জনকল্যাণকর হিসেবে তুলে ধরে। এই উভয় দেশের রাজনৈতিক পরিস্থিতি রাজনৈতিকভাবে অসংযুক্ত মনে হলেও, প্রকৃতপক্ষে এই উভয় ঘটনাই ইসলামপন্থীদের নিয়ন্ত্রণের মাধ্যমে তাদের প্রচলিত রাজনৈতিক ইসলামকে উপযোগী পাশ্চাত্য দৃষ্টিভঙ্গি অনুযায়ী সংস্কার করে নিজেদের আধুনিকরূপে পরিচিতকরণের পারস্পরিক সাদৃশ্যপূর্ণ লক্ষ্যের প্রতি নির্দেশ করে।
অর্থনৈতিক সম্পর্ক
বাংলাদেশ এবং তুরস্ক হল অন্যতম পারস্পারিক বাণিজ্যিক অংশীদার। এই দুই দেশের মধ্যে দ্বিপাক্ষিক বাণিজ্যিক লেনদেন ১ বিলিয়ন ডলারেরও অধিক মূল্যমানের। বাংলাদেশ থেকে প্রধানত পোশাক পণ্য তুরস্কে অধিক রপ্তানি করা হয়। ২০১২ সাল থেকে, বাংলাদেশ এবং তুরস্কের মাঝে মুক্ত বাণিজ্যিক চুক্তির বিষয়ে আলোচনা চলছিল কিন্তু ইউরোপীয় ইউনিয়নে তুরস্কের প্রবেশের আবেদন সংক্রান্ত জটিলতার কারণে চুক্তি সাক্ষর পিছিয়ে যায়।  এছাড়াও বাংলাদেশের জাহাজনির্মাণ শিল্প তুরস্কের বিনিয়োগের জন্য একটি আদর্শ সেক্টর হিসেবে চিহ্নিত হয়েছে।
২০১২ সালে বাংলাদেশ এবং তুরস্ক বাণিজ্য ও বিনিয়োগের উপর একটি যৌথ খসড়া চুক্তিতে সাক্ষর করে। বাংলাদেশ-তুরস্ক যৌথ অর্থনৈতিক কমিশন দ্বিপাক্ষীয় বাণিজ্য ও বিনিয়োগের পন্থা বৃদ্ধির বিষয়ে আলোচনার জন্য নিয়মিতভাবে দ্বিবার্ষিক সভার আয়োজন করে চলেছে।
ট্যাঙ্গু এবং লাভাডিওর অ্যাডভেঞ্চার
ট্যাঙ্গু এবং লাভাডিওর অ্যাডভেঞ্চার (ফরাসি Les Aventures de Tanguy et Laverdure) ফরাসি ভাষায় রচিত কমিক বই। ফ্র্যাঙ্কো-বেলজিয়াম কমিক সিরিজের এই কাহিনীটির রচয়িতা জন-মিশেল চার্লিয়ার এবং অ্যালবার্ট উদেরজো। কমিক বইটিতে মাইকেল ট্যাঙ্গু এবং আর্নেস্ট লাভাডিওর নামক ফরাসী বিমান বাহিনীর দুই দুঁদে পাইলটের অ্যাডভেঞ্চার কাহিনীর বর্ণনা করা হয়েছে।
প্রকাশনা ইতিহাস
মাইকেল টাঙ্গু নামে ১৯৫৯ সালের ২৯ অক্টোবর প্রথম ফ্র্যাঙ্কো-বেলজিয়াম কমিক্স ম্যাগাজিন পিলট এর প্রথম সংখ্যায় প্রকাশিত হয়। ধারাবাহিকভাবে প্রকাশিত এই কাহিনী পিলটকে দেয় প্রতিযোগী প্রকাশনী স্পিরোর বাক ড্যানি, এবং টিনটিন পত্রিকায় প্রকাশিত 'ড্যান কুপারের'' মত কাহিনীর সাথে পাল্লা দেয়ার ক্ষমতা।
১৫৯ সালের অক্টোবর থেকে ১৯৭১ সালের জুন মাস পর্যন্ত কমিকটি পিলট পত্রিকায় একনাগাড়ে প্রকাশিত হয়। পরবর্তী কমিক্সটি টিনটিন (১৯৭৩) পত্রিকায়, সুপার অ্যাজ (১৯৭৯/১৯৮০), ক্যাথোলিক পত্রিকা লে পেলেরিন (১৯৮১/১৯৮৪ সালের দিকে), মোস্টিক জুনিয়র (বেলজিয়াম; ১৯৮৮) প্রকাশিত হয়। চার্লির মৃত্যুর পর অনেকদিন বন্ধ থাকার পর ২০০২ সাল থেকে নতুন দুই লেখকের পৃষ্ট পোষকতায় কমিক্সটি আবার প্রকাশিত হতে শুরু করেছে।
ট্যাঙ্গু এবং লাভাডিওর ফরাসী ভাষা ছাড়াও ইতালিয়ান, জার্মান, ডাচ, ড্যানিস, ইন্দোনেশিয়ান, ইংরেজি, স্প্যানিশ, পর্তুগীজ এবং সার্বোক্রোয়েশিয়ান ভাষায় রূপান্তরিত হয়েছে। কাহিনীটি লা সেভালিয়ার্স ড্যু সিল (স্বর্গের নাইটস) নামে ১৯৬৭-৬৯ এবং ১৯৮৮-৯১ সালে টিভিতে এবং ২০০৫ সালে একই নামে সিনেমা তৈরি করা হয়।
ইংরেজি প্রকাশনা
দি ফ্লাইং ফিউরিজ নামে ১৯৬৬ সালের এপ্রিল থেকে সেপ্টেম্বর মাসে ব্রিটিশ কমিক পত্রিকা লায়ন এ ইংরেজি প্রকাশিত হয়। অবশ্য ইংরেজি কাহিনীতে প্রধান চরিত্রগুলোর নাম ট্যাঙ্গু থেকে জিম 'জেট' পাওয়ার এবং লাভাডিউর থেকে টেরি ম্যাডেন করা হয়। ট্যাঙ্গু এবং লাভাডিওর প্রথম রোমাঞ্চকর কাহিনী "ল'ইকোল ডে আইলস" এর অনুবাদ "ফ্লাইং ফিউরিজ"। দি অ্যারোনটস নামে ১৯৭৩ সালে একটি বার্ষিকী প্রকাশিত হয়। ডেস্টিনিশন ফ্যাসিফিক এবং মিন্যাসে সুর মুরোরা নামের দুইটি কাহিনীর উপর ভিত্তি করে বার্ষিকীটি রচিত হয়। এই বার্ষিকীতে অবশ্য প্রধান চরিত্রদ্বয়ের আসল নাম রাখা হয়।
কাহিনী
ট্যাঙ্গু এবং লাভাডিওর, দুই বন্ধু, দুই জনেই উড়ুক্কু বিদ্যালয়ে শিক্ষানবীস হিসেবে থাকেন এবং তারা বন্ধু হলেও সম্পূর্ণ বিপরীত চরিত্রের অধিকারী। ট্যাঙ্গু আন্তরিক, সৎ এবং অনুগত, অপরদিকে লাভাডিওর অদ্ভুত, অলস এবং অপ্রতিভ। কিন্তু বিপদের সময় এই লাভাডিওর হয়ে উঠে ট্যাঙ্গুর একমাত্র ভরসা। বিপজ্জনক মিশন এবং গুপ্তচরবৃত্তি উভয় পাইলটের দৈনন্দিন কাজ, যারা দক্ষ বৈমানিক এবং মার্তৃভূমি রক্ষায় দক্ষ।
অভিজ্ঞতা বৃদ্ধির তাদেরকে স্যালন-ডি-প্রোভেন্স উড়ুক্কু বিদ্যালয় থেকে মেকনেস উড়ুক্কু বিদ্যালয়ে পাঠানো হয়। পৌঁছানোর অল্প সময়ের মধ্যে, তারা গোপনীয় তথ্য সহ হারিয়ে যাওয়া একটি ওয়ারহেড পুনরুদ্ধারের জন্য তুষারময় অ্যান্টি- অ্যাটলাস এ অনুসন্ধানে নিয়োজিত হয়। এর পর তারা সিগোগনেস স্কোয়াড্রন এ যোগ দেন, যেখানে তারা মিরাজ থ্রি প্লেন চালানোর সুযোগ পায়। তাদের অ্যাডভেঞ্চার তাদেরকে দিজন এয়ার বন্দর, তেল আভিভ এবং গ্রিনল্যান্ড এ ভ্রমণের সুযোগ করে দেয়।
গ্রন্থপঞ্জি
জন-মিশেল চার্লিয়ার এবং অ্যালবার্ট উদেরজো কর্তৃক রচিতঃ
জন-মিশেল চার্লিয়ার এবং জিজে কর্তৃক রচিতঃ বিশেষঃ দি প্লেন দ্যাট কিল্ড ইটস পাইলটস (হ্যাচেট, ১৯৭১) - চিত্রিত উপন্যাস, কমিক নয়।
জন-মিশেল চার্লিয়ার এবং আল কটেলিস
জন-মিশেল লেইডিন এবং ইভান ফার্নান্দেজ
জন-মিশেল লেইডিন এবং রেনড গ্যারেটা
ভারতীয় রেলের অঞ্চল ও বিভাগ
alt=1|থাম্ব|338x338পিক্সেল| ভারতীয় রেলওয়ে অঞ্চল ভারতীয় রেল তার ক্রিয়াকলাপগুলিকে জোনে বিভক্ত করে, যেগুলি আরও উপ-বিভাগে বিভক্ত, প্রতিটির একটি বিভাগীয় সদর দফতর রয়েছে। ভারতীয় রেলওয়ে সিস্টেমে মোট ১৮টি অঞ্চল (মেট্রো রেলওয়ে, কলকাতা সহ) এবং ৭০টি বিভাগ রয়েছে। প্রতিটি বিভাগের নেতৃত্বে একজন বিভাগীয় রেলওয়ে ম্যানেজার (DRM), যিনি জোনের জেনারেল ম্যানেজার (GM) কে রিপোর্ট করেন। ভারতীয় রেলের আটটি সংগঠিত পরিষেবার যে কোনও একটি থেকে একজন ডিআরএম নিয়োগ করা যেতে পারে, যেমনঃ ইন্ডিয়ান রেলওয়ে সার্ভিস অফ সিগন্যাল ইঞ্জিনিয়ার্স (IRSSE), ইন্ডিয়ান রেলওয়ে অ্যাকাউন্টস সার্ভিস (IRAS), ইন্ডিয়ান রেলওয়ে পার্সোনেল সার্ভিস (IRPS), ইন্ডিয়ান রেলওয়ে সার্ভিস অফ ইঞ্জিনিয়ার্স (IRSE), ইন্ডিয়ান রেলওয়ে সার্ভিস অফ মেকানিকাল ইঞ্জিনিয়ার্স (IRSME), ইন্ডিয়ান রেলওয়ে সার্ভিস ওফ ইলেক্ট্রিকাল ইঞ্জিনিয়ার্স (আইআরএসইই), ইন্ডিয়ান রেলওয়ে ট্রাফিক সার্ভিস (আইআরটিএস) এবং ইন্ডিয়ান রেলওয়ে স্টোরস সার্ভিস (আইআরএসএস) তিন বছরের মেয়াদের জন্য, তবে রেলওয়ে বোর্ডের সুপারিশে তা বাড়ানো যেতে পারে। ডিআরএমকে ডিভিশনের কাজে এক বা দুইজন অতিরিক্ত ডিভিশনাল রেলওয়ে ম্যানেজার (ADRM) সাহায্য করেন। সমস্ত বিভাগের প্রধান বিভাগীয় কর্মকর্তা যেমন স্টোর, ইঞ্জিনিয়ারিং, মেকানিক্যাল, ইলেকট্রিক্যাল, সিগন্যাল এবং টেলিকমিউনিকেশন, অ্যাকাউন্টস, কর্মী, অপারেটিং, বাণিজ্যিক, নিরাপত্তা, চিকিৎসা, নিরাপত্তা শাখা বিভাগীয় রেলওয়ে ম্যানেজারকে রিপোর্ট করে।
অঞ্চল এবং এর বিভাগগুলির তালিকা
১৮টি অঞ্চল এবং তাদের ৭০টি বিভাগ নীচে তালিকাভুক্ত করা হয়েছে। দক্ষিণ উপকূল রেলওয়ে জোন হল ভারতীয় রেলের সবচেয়ে নতুন অঞ্চল। কেন্দ্র|800x800পিক্সেল| ভারতীয় রেল অঞ্চল এবং বিভাগ কলকাতা মেট্রো হল ভারতীয় রেলের একটি বিভাগ যার সদর দপ্তর পার্ক স্ট্রিট, কলকাতায় রয়েছে যা কলকাতাকে ভারতীয় রেলের বেশিরভাগ জোনাল সদর দপ্তরের শহর করে তোলে।
বিভাগসমূহ
একটি সাধারণ বিভাগের গড় ট্র্যাক দৈর্ঘ্য প্রায় এবং কর্মীদের সংখ্যা প্রায় ১৫,০০০। ভারতীয় রেলের সমস্ত বিভাগ এবং পরিষেবা একটি বিভাগে বিদ্যমান থাকে। কেন্দ্র|800x800পিক্সেল| বিভাগ এবং ভূমিকা
নিয়ন্ত্রণ কক্ষ
প্রতিটি বিভাগে ট্রেন পরিচালনার জন্য একটি কন্ট্রোল রুম রয়েছে, যেখানে বিভাগের সমস্ত ট্রেন নিয়ন্ত্রণ ও পর্যবেক্ষণ করা হয়। বিভিন্ন ধরনের কন্ট্রোল রুম রয়েছে যেমন ইঞ্জিনিয়ারিং কন্ট্রোল, মেকানিক্যাল কন্ট্রোল ইত্যাদি যা অপারেটিং কন্ট্রোল এবং সংশ্লিষ্ট বিভাগের কর্মচারীদের সাথে সমন্বয় করে।
দুর্ঘটনা ত্রাণ ট্রেন
দুর্যোগ ব্যবস্থাপনায় সহায়তার জন্য প্রতিটি বিভাগে দুর্ঘটনা ত্রাণ ট্রেন (ARTs), দুর্ঘটনা ত্রাণ চিকিৎসা ভ্যান (ARMVs) এবং ব্রেকডাউন ক্রেন রয়েছে। এগুলি বিভাগের সিনিয়র ডিভিশনাল মেকানিক্যাল অফ ইঞ্জিনিয়ারিং (SrDME) এর তত্ত্বাবধানে রয়েছে, যিনি বিভাগের প্রধানও।
লোকোমোটিভ শেড
ডিজেল লোকোমোটিভ শেড এবং ইলেকট্রিক লোকোমোটিভ শেডগুলি যথাক্রমে ডিজেল এবং বৈদ্যুতিক লোকোমোটিভগুলি বজায় রাখে। তাদের প্রশাসনিক নিয়ন্ত্রণ ডিভিশনাল রেলওয়ে ম্যানেজার (ডিআরএম) এর কাছে।
কোচিং ডিপো এবং অসুস্থ লাইন
প্রতিটি বিভাগের কিছু কোচিং ডিপো আছে যা যাত্রীবাহী গাড়ির রক্ষণাবেক্ষণের জন্য এবং মালবাহী গাড়িগুলিকে রক্ষণাবেক্ষণের জন্য অসুস্থ লাইন রয়েছে যা মালবাহী পরীক্ষার পয়েন্টগুলিতে অনুপযুক্ত প্রমাণ হয়।
ঢাকাদক্ষিণ ইউনিয়ন
ঢাকাদক্ষিণ ইউনিয়ন বাংলাদেশের সিলেট জেলার গোলাপগঞ্জ উপজেলার একটি প্রশাসনিক এলাকা।
অবস্থান
গোলাপগঞ্জ উপজেলা সদর থেকে প্রায় সাত কি.মি.দক্ষিণ-পূর্বে পাহাড়-টিলা-নদী বেষ্টিত ঢাকাদক্ষিণ ইউনিয়ন অবস্থিত। এর পূর্বে বুধবারী বাজার এবং উত্তর বাদেপাশা ইউনিয়ন, দক্ষিণে লক্ষ্মীপাশা ও লক্ষণাবন্দ ইউনিয়ন, উত্তরে আমুড়া ও গোলাপগঞ্জ পৌরসভা অবস্থিত।
ইতিহাস
ঐতিহ্যের সমৃদ্ধ এক জনপদের নাম ঢাকাদক্ষিণ। সিলেটের প্রাচীন ব্যবসা কেন্দ্র ঢাকাদক্ষিণ ইউনিয়ন। ধর্ম-রাজনীতি-মুক্তিযুদ্ধ প্রভৃতি কারণে ভারতীয় উপমহাদেশের ইতিহাসে এক গুরুত্বপূর্ণ স্থান দখল করে আছে এই ইউনিয়নটি। মুঘল আমলে বর্তমান গোলাপগঞ্জ উপজেলার আয়তনাধীন এলাকার রাজস্ব আদায়-উশুল তহবিলের ঘাঁটি ছিল বর্তমান ঢাকাদক্ষিণ। ইংরেজ আমলে হেতিমগঞ্জ এলাকায় থানা সদর স্থাপিত হলে ঢাকাদক্ষিণ তার প্রশাসনিক গুরুত্ব হারায়। ঐতিহাসিক বাণী প্রসন্ন মিশ্রের মতে, “ঢাকাদক্ষিণ যদিও শহর নয় তথাপি একে গ্রাম-সমষ্টি ও বলা যাবেনা। দেশভাগের আগেই এখানে পোস্টঅফিস, ডাকবাংলো, ডিসপেনসারি, সাবরেজিষ্ট্রি অফিস ছিল। ”১৯৪৭ সালে ঢাকাদক্ষিণ পাকিস্থানের অন্তর্ভুক্ত হয়, ১৯৬২ সালে  ইউনিয়ন পরিষদ হিসেবে প্রতিষ্টিত হয়।
গ্রামসমূহ
মৌজাসমূহঃ বারকোট, চিটা বাদ খরদা পাড়া, চিটা বাদ নিশ্চিন্ত, দত্তরাইল, রায়গড়, চিটা বাদ কানিশাইল, চিটা নালিউরি।
শিক্ষা প্রতিষ্ঠান
উল্লেখযোগ্য শিক্ষা প্রতিষ্ঠান-
চেয়ারম্যানগণের তালিকা
বর্তমান চেয়ারম্যান: শেখ মোহাম্মদ আব্দুর রহিম
বন্দে মাতরম্‌ (সংবাদপত্র)
বন্দে মাতরম্‌ ছিল ১৯০৫ সালে বিপিনচন্দ্র পাল কর্তৃক প্রতিষ্ঠিত একটি সাপ্তাহিক ইংরেজি সংবাদপত্র। পরবর্তীকালে অরবিন্দ ঘোষ এই সংবাদপত্র পরিচালনা করতেন। ১৯০৬ সালের ৬ অগস্ট এটি প্রথম প্রকাশিত হয়।
২০১৬ দক্ষিণ এশীয় গেমসে ভুটান
২০১৬ দক্ষিণ এশীয় গেমসে ভুটান ৮৭ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে ভুটান ১ রৌপ্য সহ মোট ১৬ টি পদক অর্জন করে।
মুসলিম জুডিশিয়াল কাউন্সিল
থাম্ব|লোগো দক্ষিণ আফ্রিকার ইসলামী আলেমদের একটি অলাভজনক ছাতা সংস্থা মুসলিম জুডিশিয়াল কাউন্সিল এসএ (এমজেসি) এর সদর দফতর দক্ষিণ আফ্রিকার কেপটাউনে অবস্থিত। এটি মুসলিম প্রগ্রেসিভ সোসাইটির মাধ্যমে ১৯৪৫ সালে প্রতিষ্ঠিত হয়েছিল।  ২০০৯ পর্যন্ত প্রায় দেড়শো মসজিদ এর সাথে যুক্ত ছিল।
নেতৃত্ব
বর্তমান   <sup class="noprint Inline-Template" style="white-space:nowrap;">] এমজেসির সভাপতি শায়খ ইরফান আব্রাহামস। ১ম উপ-প্রধান মওলানা আবদুল খালিক অলি এবং ২য় উপ-প্রধান শায়খ রিয়াদ ফাতার। বর্তমানে এমজেসির মুফতি  মুফতি তাহা করান।
টাশা রেইন
রাচেল সুইমার (জন্ম: ১৫ জানুয়ারী ১৯৮৯), পেশাগতভাবে টাশা রেইন নামে পরিচিত, একজন মার্কিন পর্নোগ্রাফিক অভিনেত্রী, নগ্ন মডেল, প্রযোজক এবং যৌন কলাম লেখক প্লেবয় এবং পেন্টহাউস ম্যাগাজিনে তার উপস্থিতির জন্য পরিচিত।
জীবনের প্রথমার্ধ
ক্যালিফোর্নিয়ার লাগুনা বিচে জন্মগ্রহণ করা, রেইন এঞ্জেলেসের দক্ষিণে অরেঞ্জ কাউন্টির সমুদ্র সৈকতে বেড়ে উঠেছেন। উচ্চ বিদ্যালয়ে পড়া অবস্থায়ই, তিনি মডেল ইউনাইটেড নেশনস প্রোগ্রামে অংশগ্রহণ করেছিলেন এবং এমটিভি রিয়েলিটি টেলিভিশন সিরিজ লাগুনা বিচ: দ্য রিয়েল অরেঞ্জ কাউন্টির তৃতীয় মৌসুমে অভিনয় করেছিলেন।
ক্যারোলিনা কুর্কোভা
ক্যারোলিনা ইসেলা কুর্কোভা (Karolína Isela Kurková) (জন্ম: ২৮ ফেব্রুয়ারি, ১৯৮৪) একজন চেক মডেল। প্রাক্তন ভিক্টোরিয়া’স সিক্রেট মডেল ও একজন উৎসাহী অভিনেত্রী হিসেবে তিনি বেশি পরিচিত। ফ্যাশন আলোকচিত্রী মারিও টেস্টিনো কুর্কোভা সম্মন্ধে বলেন, “তাঁর মুখমণ্ডল ও দেহের অনুপাত, সেই সাথে তাঁর শক্তিমত্তা, তাঁকে এমন একজন মডেলে পরিণত করেছে যে, সর্বাবস্থায় সে মডেলিংয়ের জন্য প্রস্তুত।” ফ্যাশন ম্যাগাজিন ভোগ-এর সম্পাদক অ্যানা উইনটোর কুর্কোভাকে ‘পরবর্তী সুপারমডেল’ বলে আখ্যায়িত করেছেন।
প্রাথমিক ও পেশা জীবন
চেকোস্লোভাকিয়ার ডেইচিন শহরে ক্যারোলিনা কুর্কোভার জন্ম। তার বাবা ছিলেন একজন চেক বাস্কেটবল খেলোয়াড়। তার মা ছিলেন জাতিতে স্লোভাক। ছোটবেলায় কুর্কোভার উচ্চতা নিয়ে সবাই তার সাথে মজা করতো। ১৫ বছর বয়সে তার এক বন্ধু কুর্কোভার একটি ছবি প্রাগের একটি এজেন্সির কাছে পাঠায়। সেবার ঐ বয়সেই তাকে রানওয়েতে মডেলিংয়ে দেখা যায়। পরবর্তীতে তিনি আরো অভিজ্ঞতা অর্জনের জন্য মিলানে চলে যান। এবং মিউসিয়া প্রাদার সাথে একটি মডেলিং চুক্তিতে আবদ্ধ হন।
ব্যক্তিগত জীবন
ক্যারোলিন কুর্কোভা নিউ ইয়র্ক সিটির ট্রাইবেকা ডিসট্রিক্টে বাস করেন, এবং তিনি ম্যাডিসন স্কয়ার গার্ডেনের বাস্কেটবল খেলা উপভোগ করেন। কুর্কোভা স্বীকার করেছেন তিনি হাইপোথাইরয়েডিজমে ভুগছেন এবং এটি তার ওজন বাড়ার একটি অন্যতম কারণ।
২০০৯ সালের জুলাইয়ে কুর্কোভা ঘোষণা করেন যে, তিনি তার বাগদত্তা আর্চি ড্রুরির সন্তানের মা হতে চলেছেন। পরবর্তীতে অক্টোবরের ২৯ তারিখে তিনি একটি পুত্র সন্তানের জন্ম দেন। শিশুটির নাম রাখা হয় টোবিন জ্যাক ড্রুরি। জন্মের সময় সন্তানের ওজন ছিলো ৬ পাউন্ড ৩ আউন্স। এটি এই যুগলের একমাত্র সন্তান।
গুরু এন আলু
গুরু এন আলু (குரு என் ஆளு; গুরু আমার পুরুষ) হচ্ছে ২০০৯ সালে মুক্তিপ্রাপ্ত একটি তামিল রোমান্টিক কমেডি চলচ্চিত্র; চলচ্চিত্রটির পরিচালক ছিলেন সেলভা এবং প্রযোজক ছিলেন কে আর গঙ্গাধর। এটিতে মুখ্য ভূমিকায় মাধবন, আব্বাস এবং মমতা মোহনদাস অভিনয় করেছিলেন, এছাড়াও ছিলেন বিবেক এবং বৃন্দ পরেখ যারা সহকারী চরিত্রে অভিনয় করেছিলেন। চলচ্চিত্রটি আজিজ মির্জার ১৯৯৭ সালের হিন্দি চলচ্চিত্র ইয়েস বস এর পুনঃনির্মাণ ছিলো যেটাতে শাহ রুখ খান এবং জুহি চাওলা অভিনয় করেছিলেন। গুরু এন আলু এর সঙ্গীত পরিচালক ছিলেন শ্রীকন্ত দেব এবং ইউকে সেন্থিল কুমার এবং ভি টি বিজয় যথাক্রমে সিনেমাটোগ্রাফী এবং ইডিটিং এর কাজে নিয়োজিত ছিলেন। ২০০৭ সালের শেষের দিকে চলচ্চিত্রটির প্রোডাকশন শুরু হয়েছিলো এবং ২০০৯ সালের ২৪ এপ্রিল চলচ্চিত্রটি মিশ্র প্রতিক্রিয়ার মাধ্যমে মুক্তি পেয়েছিলো; এটি মোটামুটি ব্যবসা করতে পেরেছিলো।
প্রযোজনা
এভানো ওরুভান (২০০৭) চলচ্চিত্রের মুক্তির পর অভিনেতা মাধবন ১৯৯৭ সালের হিন্দি চলচ্চিত্র ইয়েস বস এর তামিল পুনঃনির্মাণের কথা বলেন। গুরু এন আলুর পরিচালক সেলভা চলচ্চিত্র পুনঃনির্মাণের ব্যাপারে দক্ষ ছিলেন এবং প্রযোজনার দায়িত্ব কে আর জি মুভিজ ইন্টারন্যাশনালকে দেওয়া হয়।
২০০৮ সালের মে মাসের ২ তারিখ চলচ্চিত্রটির অফিশিয়াল ঘোষণা প্রথম মিডিয়ার সামনে আনা হয়, তখন শুধু মাধবন এবং মমতা মোহনদাসকে দেখানো হয়েছিলো কারণ বাকী অভিনেতাগুলো তখনো চূড়ান্ত করা হয়নি। চলচ্চত্রটির নির্মাণ চেন্নাই এবং কেরালাতে শুরু হয়ে যায় দ্রুতই এবং পরে দুবাইতে কিছু শুটিং হয়।
পশুপতি
পশুপতি (সংস্কৃত: पशुपति) বা পশুপতিনাথ হল হিন্দু দেবতা এবং দেবতা শিবের অবতার। পশুপতি অর্থ "সকল প্রাণীর প্রভু"। পশু বলতে প্রভাব (সৃষ্ট জগৎ) বোঝায়, শব্দটি এমন কিছুকে নির্দেশ করে যা অলৌকিক কিছুর উপর নির্ভরশীল; যেখানে, পতি অর্থ কারণ (মূলনীতি), শব্দটি প্রভুকে নির্দেশ করে, যিনি বিশ্বজগতের কারণ, পতি বা শাসক।
পশুপতি মূলত বৈদিক যুগে রুদ্রের উপাধি ছিল। এটি বর্তমানে শিবের অন্যতম উপাধি। পশুপতি প্রধানত নেপাল ও ভারতে পূজীত, এবং নেপালের জাতীয় দেবতা।
ইতিহাস
পশুপতির প্রাচীনতম দাবীকৃত প্রমাণ সিন্ধু উপত্যকা সভ্যতা (৩৩০০ খ্রিস্টপূর্বাব্দ থেকে ১৩০০ খ্রিস্টপূর্বাব্দ) থেকে পাওয়া যায়, যেখানে পশুপতি সীলকে প্রত্ন-শিব মূর্তিকে প্রতিনিধিত্ব করার কথা বলা হয়েছে।
প্রাচীনতম শৈবসম্প্রদায়, পাশুপত শৈবসম্প্রদায় পশুপতির নাম অনুসারে। সম্প্রদায়টি পশুপতিকে "সর্বোচ্চ দেবতা, সমস্ত আত্মার প্রভু এবং সমস্ত অস্তিত্বের কারণ" হিসাবে সমর্থন করে।
গ্রেম বিয়ার্ড
গ্রেম রবার্ট বিয়ার্ড (Graeme Beard; জন্ম: ১৯ আগস্ট, ১৯৫০) নিউ সাউথ ওয়েলসের অবার্ন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮১ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম কিংবা অফ ব্রেক বোলিংয়ে পারদর্শী ছিলেন গ্রেম বিয়ার্ড।
প্রথম-শ্রেণীর ক্রিকেট
১৯৭৫-৭৬ মৌসুম থেকে ১৯৮১-৮২ মৌসুম পর্যন্ত গ্রেম বিয়ার্ডের প্রথম-শ্রেণীর খেলোয়াড়ী জীবন চলমান ছিল। সহজাত ও কার্যকরী অল-রাউন্ডার হিসেবে পরিচিতি লাভ করেন। মাঝারিসারির ব্যাটসম্যান হিসেবে মিডিয়াম পেস কিংবা অফ স্পিন বোলিংয়ে দক্ষ ছিলেন।
১৯৭৫ সালে নিউ সাউথ ওয়েলসের সদস্যরূপে সফররত ওয়েস্ট ইন্ডিয়ান একাদশের বিপক্ষে খেলার মাধ্যমে প্রথম-শ্রেণীর ক্রিকেটে অভিষেক ঘটে গ্রেম বিয়ার্ডের। ব্যাটসম্যান হিসেবে খেলতে নেমে উভয় ইনিংসে শূন্য রানে বিদেয় নেন। পরবর্তীতে ১৯৭৯-৮০ মৌসুমে তিনি নিজেকে অল-রাউন্ডার হিসেবে প্রতিষ্ঠিত করতে সক্ষম হন। এ পর্যায়ে তিনি অফ স্পিন ও মিডিয়াম পেস বোলিং করতেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন গ্রেম বিয়ার্ড। সবগুলো টেস্টই পাকিস্তানের বিপক্ষে খেলেছিলেন। ২৭ ফেব্রুয়ারি, ১৯৮০ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ১৯৮০ তারিখে লাহোরে একই দলের বিপক্ষে সর্বশেষ টেস্টে অংশ নেন তিনি।
চমৎকার শেফিল্ড শিল্ড মৌসুম অতিবাহিত করা ও সুন্দর ক্রীড়াশৈলী প্রদর্শনের স্বীকৃতিস্বরূপ ১৯৭৯-৮০ মৌসুমে পাকিস্তান গমনার্থে তাকে অস্ট্রেলিয়া দলের সদস্য করা হয়। তন্মধ্যে, লাহোরের গাদ্দাফি স্টেডিয়ামে অনুষ্ঠিত সিরিজের তৃতীয় টেস্টে ৩৯ ও ৪৯ রান সংগ্রহের পাশাপাশি ১/২৬ বোলিং পরিসংখ্যান গড়েছিলেন। ১১৪ রান খরচ করে একটিমাত্র উইকেট পেয়েছিলেন।
বিস্ময়করভাবে ১৯৮০-৮১ মৌসুমে বিশ্ব সিরিজ কাপ প্রতিযোগিতায় অস্ট্রেলিয়ার একদিনের দলে খেলার জন্যে আমন্ত্রিত হন। চূড়ান্ত দুই খেলায় তার অংশগ্রহণ ঘটে। নিউজিল্যান্ডের বিপক্ষে দ্বিতীয় খেলাটিতে কুখ্যাত আন্ডারআর্ম বোলিংয়ের ঘটনা অবলোকন করেছিলেন। ১৯৮১ সালে অ্যাশেজ সিরিজ খেলার উদ্দেশ্যে ইংল্যান্ড গমন করেন। তবে, এ সফরে তিনি কোন টেস্টে অংশগ্রহণের সুযোগ পাননি।
অবসর
১৯৮১-৮২ মৌসুমে গ্রেম বিয়ার্ড প্রথম-শ্রেণীর ক্রিকেট থেকে অবসর গ্রহণ করেন। এরপর তিনি অস্ট্রেলিয়ান ওয়ার্কার্স ইউনিয়নের পক্ষে শিক্ষকতা পেশায় নিয়োজিত থাকেন।
বন্দে ভারত এক্সপ্রেস
বন্দে ভারত এক্সপ্রেস, পূর্বনাম ট্রেন ১৮, ভারতের উচ্চতর-গতির আন্তঃনগর ইএমইউ ট্রেন এবং একটি পৃথক ইঞ্জিন ছাড়া স্ব-চালিত ট্রেন। শতাব্দী এক্সপ্রেসের মতো এগুলি দৈনিক ট্রেন পরিষেবা যা ঐসব বড় বড় শহরদেরকে যুক্ত রাখে যেগুলির দূরত্ব এক দিনের থেকে কম। ট্রেনটির সর্বোচ্চ বেগ 183 km/h হলেও রেলপথ ও ট্রাফিকের সীমাবদ্ধতার জন্য ট্রেনটির সর্বোচ্চ পরিচালনা বেগ দিল্লি–ভোপাল রেলপথে 160 km/h এবং অন্যান্য রেলপথে 110-130 km/h রাখা হয়।
এটি ১৮ মাসের মধ্যে ভারত সরকার, মেক ইন ইন্ডিয়া প্রকল্পের অধীনে চেন্নাই শহরের ইন্টিগ্রাল কোচ ফ্যাক্টরি (আইসিএফ) দ্বারা পরিকল্পনা ও নির্মাণ হয়েছিল। প্রথম রেকের নির্মান খরচ হিসাবে ₹১০০ কোটি ($১৪ মিলিয়ন) দেওয়া হয়েছিল, যদিও ইউনিট প্রতি খরচ পরবর্তী প্রজন্মের সাথে হ্রাস পাবে বলে আশা করা হচ্ছে। আসল মূল্যে ইউরোপ থেকে আমদানি করা একই ট্রেনের তুলনায় এটি ৪০% কম ব্যয়বহুল। ২৯ ডিসেম্বর ২০১৮ সালে এই ট্রেনটির বাণিজ্যিক পরিষেবা শুরু করা হয়।
ইএমইউ-এর আবির্ভাব
৩ ফেব্রুয়ারি ১৯২৫-এ ভারতের বোম্বাই শহরে প্রথম বৈদ্যুতিক একাধিক একক বা ইএমইউ চালু হয়েছিল। স্বাধীনতার পরে চাহিদা বৃদ্ধির জন্য ভারত ইউরোপ ও জাপান থেকে ইএমইউ আমদানি করতে লেগেছিল। ১৯৬০-এর দশকে ভারত হেভি ইলেক্ট্রিক্যালস লিমিটেড (ভেল) স্বদেশী ইএমইউ-এর জন্য বৈদ্যুতিক উপকরণ তৈরি করতে লাগল। একই সময়ে চেন্নাই শহরের ইন্টিগ্রাল কোচ ফ্যাক্টরি (আইসিএফ) স্বদেশী ইএমইউ তৈরি করতে লাগল। একে ভারতীয় রেল শিল্পে যুগান্তর বলে মনে করা হচ্ছে, কারণ স্বদেশী ইএমইউ ক্রমে বন্দে ভারত প্রযুক্তির পূর্বপুরুষে পরিণত হয়েছিল।
১৯৯০-এর দশকে ভারতীয় রেলের কাছে কলকাতা, চেন্নাই, দিল্লি ও মুম্বইয়ে খুব কম দূরত্বের জন্য প্রচুর ইএমইউ পরিষেবা বর্তমান ছিল। সাধারণ দূরপাল্লার পরিবহনের জন্য ভারতকে লোকোমোটিভের উপর নির্ভর হতে হয়েছিল। ঐ সময় উন্নত বিশ্বের কাছে আগে থেকেই ইএমইউ দ্রুতগামী রেল প্রযুক্তি ছিল এবং লোকোমোটিভ ট্রেনের অদক্ষতা ক্রমেই ফুটে উঠেছিল। এর ফলে দূরপাল্লার ইএমইউ-র আবির্ভাব হয়েছিল, যা মেইনলাইন বৈদ্যুতিক একাধিক একক বা মেমু নামে পরিচিত। দ্রুত ত্বরণ ও মন্দনের সুবিধা, বিপরীত প্রান্তে চালক কামরা (অর্থাৎ লোকোমোটিভের স্থান পরিবর্তনের প্রয়োজন নেই), রিজেনেরেটিভ ব্রেকিঙের সাথে শক্তি সাশ্রয়ী এবং সাধারণভাবে একটি দক্ষ সিস্টেম হওয়ায় দূরপাল্লার জন্য মেমু তৈরি করতে লাগল। এক দশকের মধ্যে ভারতের বৈদ্যুতিকীকৃত রেলপথ জুড়ে বহু আন্তঃনগর মেমু পরিষেবা বর্তমান ছিল। এখনও দূরপাল্লার পরিবহনের জন্য ভারতকে লোকোমোটিভের উপর নির্ভর হতে হচ্ছে।
গতি বৃদ্ধির প্রচেষ্টা
ভারতীয় রেলের বেশিরভাগ ইতিহাসে গতি ও সময়ানুবর্তিতা প্রাথমিক চিন্তার বিষয় ছিল না কারণ তখন নিরাপত্তা সর্বাধিক গুরুত্ব পেয়েছিল। ২০০৩-০৪ সালে ভারতে ৩২৫টি রেল দুর্ঘটনা হতো এবং ২০১৫-১৬ সালে ভারতে ১০৬টি রেল দুর্ঘটনা হতে লাগল। পুরনো আইসিএফ কোচের পরিবর্তে আধুনিক নিরাপদ এলএইচবি কোচ ব্যবহারও রেল দুর্ঘটনা কমে যাওয়ার অন্যতম কারণ। রেল নিরাপত্তার বিষয়টি সামলানোর পরে ভারতীয় রেলের কাছে গতি ও আরাম গুরুত্ব পেতে লাগল। বড় বড় শহরের মধ্যে অর্ধ-দ্রুতগামী রেল পরিষেবার জন্য প্রস্তাব হতে লেগেছিল। ২০১৬ সালে গতিমান এক্সপ্রেস দেশের প্রথম অর্ধ-দ্রুতগামী রেল পরিষেবা হিসেবে চালু হয়েছিল। ট্রেনটি আগ্রা ক্যান্টনমেন্ট ও তুঘলকাবাদের মধ্যে গ্রেড এ রেলপথের উপর দিয়ে যেত এবং এর সর্বোচ্চ গতিবেগ ।
জুন ২০১৬-এ ভারতীয় রেল যৌথভাবে ৫০০০ আধুনিক ইএমইউ কোচ তৈরির জন্য একটি রিকোয়েস্ট ফর কোয়ালিফিকেশনের (আরএফকিউ) আবেদন করেছিল এবং কানাডা, চীন, জার্মানি, ফ্রান্স ও সুইজারল্যান্ডের কাছ থেকে ভাল প্রতিক্রিয়া পেয়েছিল। মেধা ও ভেলের মতো স্থানীয় কোম্পানিও ভাল প্রতিক্রিয়া দিয়েছিল। নতুন দিল্লি–মুম্বই প্রধান রেলপথে স্পেনীয় তালগো ট্রেন একটি ট্রাইয়াল নিয়েছিল। ট্রেনটি দশ ঘণ্টার মধ্যে যাত্রা সম্পূর্ণ করেছিল (যা রাজধানী এক্সপ্রেসের থেকে প্রায় ছঘণ্টা কম) এবং এর গড় বেগ । কিন্তু রেল মন্ত্রক বলল যে ভারতীয় রেল কোনও প্রত্যক্ষ চুক্তিতে রাজি হতে পারবে না এবং তাকে টেন্ডারিঙের মাধ্যমে যেতে বলেছিল। যেহেতু অন্য কোনও দরদাতা ছিল না, সেহেতু এই ট্রেনের লাভ করা অসম্ভব বলে মনে হয়েছিল। মেক ইন ইন্ডিয়া প্রকল্প নতুন প্রজন্মের ইএমইউ অর্ধ-দ্রুতগামী ট্রেন স্বদেশীভাবে তৈরির জন্য ইন্ধন যুগিয়েছিল।
প্রথম বন্দে ভারত এক্সপ্রেস
ইএমইউ অর্ধ-দ্রুতগামী ট্রেন চালু করার বৈদেশিক প্রচেষ্টা ব্যর্থ হওয়ার পর আইসিএফে জেনারেল ম্যানেজার সুধাংশু মানির নেতৃত্বে ভারতীয় রেল আমদানির অর্ধেক দামে নতুন ইএমইউ-এর নকশা তৈরি করতে শুরু করেছিল। যেহেতু এই ট্রেন ২০১৮ সালের মধ্যে প্রস্তুত হওয়ার কথা ছিল, তাই এর নাম প্রথমে "ট্রেন ২০১৮" এবং পরে "ট্রেন ১৮" রাখা হয়েছিল। ট্রেনটি সম্পূর্ণ শীতাতপ নিয়ন্ত্রিত এবং সেখানে ছিল স্বয়ংক্রিয় প্লাগ দরজা, কামরার ভিতর ওয়াই-ফাই, ইনফোটেনমেন্টসহ বহু আধুনিক পরিষেবা। এধরনের ট্রেন দেশে প্রথম এবং এটি ভবিষ্যতে এগোনোর এক মাইলফলকস্বরূপ। ট্রেন ১৮-এর নকশা এলএইচবি কোচের আদলে করা হয়েছিল। ১৬টি চেয়ার কার ও গতিবেগের এই ট্রেন শতাব্দী এক্সপ্রেসের পরিবর্তে আসার কথা ছিল।
কাকতলীয়ভাবে ট্রেন ১৮, ১৮ মাসের মধ্যে তৈরি হয়ে গিয়েছিল। এর তৈরির খরচ ₹৯৭ কোটি এবং এর ৮০% উপাদান স্বদেশী। ট্রাইয়ালের সময় বেগ নিয়ে ট্রেন ১৮ ভারতের সবচেয়ে দ্রুত ইএমইউ ট্রেন, যা ১৯৯৭ সালের  বেগের ডাব্লিউএপি-৫ ক্লাস লোকোমোটিভের থেকে  কম।  ট্রেন ১৮-এর নাম পরে "বন্দে ভারত এক্সপ্রেস" রাখা হয়েছিল যেহেতু এটি সম্পূর্ণভাবে ভারতীয় কারিগরদের দ্বারা ভারতে তৈরি হয়েছে।
উদ্বোধন
১৫ ফেব্রুয়ারি ২০১৯-এ প্রধানমন্ত্রী নরেন্দ্র মোদী নতুন দিল্লি রেলওয়ে স্টেশনে দিল্লি ও বারাণসীর মধ্যে প্রথম বন্দে ভারত এক্সপ্রেসের উদ্বোধন করেছিলেন। ট্রেনটি কানপুর ও প্রয়াগরাজ হয়ে বারাণসীকে রাজধানীর সঙ্গে যুক্ত রাখে এবং ঐ পথ বরাবর যাত্রার সময় ১৫% কমে গিয়েছিল। দিল্লি ও বারাণসীর মধ্যে এই ৮-ঘণ্টার যাত্রা শহরদুটির মধ্যে 762 km পথ অতিক্রান্ত করে। পরের বছর, দিল্লি ও কাটরার মধ্যে দ্বিতীয় বন্দে ভারত এক্সপ্রেস চালু হয়েছিল, যা বন্দে ভারত এক্সপ্রেসের প্রথম প্রজন্মের ট্রেন (ভিবি১)।